মহারাষ্ট্রে ১৯৯৯-এ প্রথম বার এনসিপির সঙ্গে জোটে যায় কংগ্রেস। কিন্তু দু’জনের সম্পর্ক অনেক সময়েই সাপে নেউলে ঠেকেছে। ১৯৯৯ এবং ২০০৪-এ বেশি আসন জিতলেও, শুধুমাত্র বেশি মন্ত্রিত্ব পাওয়ার লক্ষ্যে কংগ্রেসি মুখ্যমন্ত্রীকে মেনে নেয় এনসিপি। কিন্তু কংগ্রেসকে কখনোই স্বস্তি দিতে পারেনি এনসিপির রাজনৈতিক উচ্চাকাঙ্ক্ষা। এনসিপির এই উচ্চাকাঙ্ক্ষাতেই ব্যতিব্যস্ত হয়ে ২০১৪ সালে জোট ভেঙে দেয় কংগ্রেস। কিন্তু তাতে কোনো লাভই কংগ্রেসের হয়নি। ২০১৪-এর বিধানসভা নির্বাচনে মাত্র ১৮ শতাংশ মানুষের সমর্থন পেয়ে ৪২টা আসন জেতে কংগ্রেস।